

ประกาศคณะกรรมการกลางพนักงานส่วนตำบล

เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่าย

เงินประจำตำแหน่งของพนักงานส่วนตำบล

พ.ศ. ๒๕๖๖

โดยที่เป็นการสมควรปรับปรุงประกาศว่าด้วยหลักเกณฑ์ เงื่อนไข อัตรา และวิธีการจ่าย เงินประจำตำแหน่งของพนักงานส่วนตำบล ให้สอดคล้องกับประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 17) ลงวันที่ 2 สิงหาคม พ.ศ. 2565

อาศัยอำนาจตามความในมาตรา 17 (4) มาตรา ๒๐ และมาตรา 2๖ วรรคเจ็ด แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบกับข้อ 6 ของประกาศคณะกรรมการมาตรฐานการบริหารงานบุคคลส่วนท้องถิ่น ลงวันที่ 25 มิถุนายน พ.ศ. 2544 ซึ่งแก้ไขเพิ่มเติม โดยประกาศคณะกรรมการมาตรฐานการบริหารงานบุคคลส่วนท้องถิ่น (ฉบับที่ 10) ลงวันที่ 22 ธันวาคม พ.ศ. 2558 และมติคณะกรรมการกลางพนักงานส่วนตำบล ในการประชุมครั้งที่ ๑/๒๕๖๖ เมื่อวันที่ ๒๖ มกราคม พ.ศ. 2566 จึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่ายเงินประจำตำแหน่งของพนักงานส่วนตำบล พ.ศ. ๒๕๖๖”

ข้อ 2 ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ 3 ให้ยกเลิก

(1) ประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับอัตราเงินเดือนและวิธีการจ่ายเงินเดือน และประโยชน์ตอบแทนอื่น (ฉบับที่ ๖) ลงวันที่ 7 มีนาคม พ.ศ. 2559 ยกเว้น ตำแหน่งวิชาชีพเฉพาะนิติการ ตามบัญชีอัตราเงินประจำตำแหน่งพนักงานส่วนท้องถิ่น บัญชี 2 ให้มีผลใช้บังคับได้ต่อไปอีกไม่เกินสองปีนับแต่วันที่ประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 17) ลงวันที่ 2 สิงหาคม พ.ศ. 2565 มีผลใช้บังคับ

(2) ประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับอัตราเงินเดือนและวิธีการจ่ายเงินเดือน และประโยชน์ตอบแทนอื่น (ฉบับที่ 2) ลงวันที่ 8 สิงหาคม พ.ศ. 2556 ข้อ 1 วรรคสาม เฉพาะในส่วนที่เกี่ยวข้องกับเงินประจำตำแหน่ง

ข้อ 4 บรรดาประกาศ หรือหนังสืออื่นใด ในส่วนที่กำหนดไว้แล้วในประกาศนี้ หรือซึ่งขัด หรือแย้งกับประกาศนี้ ให้ใช้ประกาศนี้แทน

ข้อ 5 ในประกาศนี้

“เงินประจำตำแหน่ง” หมายความว่า ค่าตอบแทนที่กำหนดขึ้นสำหรับพนักงานส่วนตำบล ที่ได้รับการแต่งตั้งและปฏิบัติหน้าที่หลักในตำแหน่งที่คณะกรรมการกลางพนักงานส่วนตำบลกำหนด โดยเป็นตำแหน่งที่ต้องใช้ทักษะด้านการบริหารงาน ซึ่งมีหน้าที่ความรับผิดชอบทั้งด้านการบริหารงาน การเงินการคลัง หรือการบริหารงานบุคคลในองค์กร รวมทั้งตำแหน่งที่ต้องใช้ความรู้ความสามารถ ทางด้านวิชาการ หรือด้านวิชาชีพ

/ข้อ 6 พนักงาน...

-๒-

ข้อ 6 พนักงานส่วนตำบลให้ได้รับเงินประจำตำแหน่งตามหลักเกณฑ์ และเงื่อนไข ดังต่อไปนี้

1. พนักงานส่วนตำบลซึ่งได้รับการแต่งตั้งให้ดำรงตำแหน่งประเภท สายงาน และระดับตามที่กำหนดในประกาศนี้ และปฏิบัติหน้าที่หลักของตำแหน่งดังกล่าว ให้มีสิทธิได้รับเงินประจำตำแหน่ง
2. พนักงานส่วนตำบลซึ่งมีสิทธิได้รับเงินประจำตำแหน่งผู้ใด หากได้รับคำสั่งให้ไปปฏิบัติหน้าที่อื่นและมิได้ปฏิบัติหน้าที่หลักของตำแหน่งที่ตนดำรงอยู่ ไม่มีสิทธิได้รับเงินประจำตำแหน่งตั้งแต่วันที่ ไม่ได้ปฏิบัติหน้าที่หลักของตำแหน่งที่ตนดำรงอยู่ เว้นแต่ในกรณีที่ดำรงตำแหน่งประเภทวิชาการ และได้รับคำสั่งให้ไปปฏิบัติหน้าที่อื่นที่มีลักษณะเป็นงานวิชาชีพหรืองานเชี่ยวชาญเฉพาะด้านเหมือนหน้าที่หลักของตำแหน่ง ที่ตนดำรงอยู่เดิม ให้ได้รับเงินประจำตำแหน่งในอัตราเดิมของตำแหน่งต่อไป
3. พนักงานส่วนตำบลซึ่งได้รับแต่งตั้งให้ดำรงตำแหน่งที่ได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใด ให้ได้รับเงินประจำตำแหน่งสำหรับเดือนนั้นตามสัดส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าว
4. พนักงานส่วนตำบลซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่ง และได้ปฏิบัติหน้าที่หลักของตำแหน่งนั้นเกินหนึ่งตำแหน่ง ให้ได้รับเงินประจำตำแหน่งสำหรับตำแหน่งที่มีสิทธิได้รับเงินประจำตำแหน่งสูงสุดเพียงตำแหน่งเดียว
5. พนักงานส่วนตำบลซึ่งดำรงตำแหน่งที่ได้รับเงินประจำตำแหน่ง และได้รับคำสั่งให้ไปปฏิบัติหน้าที่ในตำแหน่งประเภทเดียวกันที่มีสิทธิได้รับเงินประจำตำแหน่ง และได้ปฏิบัติหน้าที่หลักในตำแหน่งที่ตน ไปปฏิบัติหน้าที่ ให้ได้รับเงินประจำตำแหน่งตามอัตราเดิมของตนต่อไป

ในกรณีที่พนักงานส่วนตำบลซึ่งดำรงตำแหน่งที่มีสิทธิได้รับเงินประจำตำแหน่งได้รับคำสั่ง ให้ไปปฏิบัติหน้าที่ หรือรักษาราชการแทน หรือรักษาการในตำแหน่งที่มีสิทธิได้รับเงินประจำตำแหน่ง ต่างประเภทกัน ให้ได้รับเงินประจำตำแหน่งในอัตราของตำแหน่งเดิมต่อไปนับแต่วันที่เข้าปฏิบัติหน้าที่หลัก ในตำแหน่งที่ได้รับแต่งตั้งให้ปฏิบัติหน้าที่ หรือรักษาราชการแทน หรือรักษาการในตำแหน่ง แล้วแต่กรณี แต่ทั้งนี้ต้องไม่เกินหกเดือน

ข้อ 7 ในกรณีผู้ดำรงตำแหน่งประเภทวิชาการ ระดับชำนาญการ ให้มีสิทธิได้รับเงินประจำตำแหน่ง เมื่อพนักงานส่วนตำบลผู้นั้นผ่านการประเมินบุคคล และประเมินผลงานเพื่อเลื่อนระดับในตำแหน่งที่สูงขึ้น ตามหลักเกณฑ์ เงื่อนไข และวิธีการที่คณะกรรมการกลางพนักงานส่วนตำบลกำหนด และได้รับการแต่งตั้ง ให้ดำรงตำแหน่งระดับชำนาญการแล้ว

ข้อ 8 ให้พนักงานส่วนตำบลผู้ได้รับการแต่งตั้งให้ดำรงตำแหน่งประเภท สายงาน และระดับใดได้รับเงินประจำตำแหน่ง ให้เป็นไปตามบัญชีอัตราเงินประจำตำแหน่งของพนักงานส่วนตำบลท้ายประกาศนี้

ข้อ 9 การจ่ายเงินประจำตำแหน่งของพนักงานส่วนตำบล ให้เป็นไปตามหลักเกณฑ์ และเงื่อนไข ดังต่อไปนี้

1. การจ่ายเงินประจำตำแหน่งของพนักงานส่วนตำบล ให้จ่ายได้ตั้งแต่วันที่เริ่มเข้าปฏิบัติหน้าที่หลักของตำแหน่งที่ได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่ง
2. การจ่ายเงินประจำตำแหน่งของพนักงานส่วนตำบล ซึ่งมีสิทธิได้รับเงินประจำตำแหน่ง ไม่เต็มเดือน ให้จ่ายตามสัดส่วนของจำนวนวันที่มีสิทธิได้รับเงินประจำตำแหน่งในเดือนนั้น

/(๓) การจ่ายเงิน...

-๓-

1. การจ่ายเงินประจำตำแหน่งของพนักงานส่วนตำบล ซึ่งมีสิทธิได้รับเงินประจำตำแหน่งได้รับแต่งตั้งให้ไปดำรงตำแหน่งใหม่ที่มีสิทธิได้รับเงินประจำตำแหน่ง ให้เป็นไปตามคำสั่งของผู้มีอำนาจสั่งบรรจุ ซึ่งจะต้องระบุด้วยว่า ให้ได้รับเงินประจำตำแหน่งในประเภทใด ตำแหน่งใด อัตราใด และให้ขาดจากเงินประจำตำแหน่งเดิมไปรับเงินประจำตำแหน่งใหม่ตั้งแต่เมื่อใด ซึ่งต้องไม่ก่อนวันที่เริ่มเข้าปฏิบัติหน้าที่ในตำแหน่งใหม่
2. การจ่ายเงินประจำตำแหน่งของพนักงานส่วนตำบลซึ่งมีสิทธิได้รับเงินประจำตำแหน่ง ได้โอนไปดำรงตำแหน่งอื่นที่มีสิทธิได้รับเงินประจำตำแหน่ง ให้จ่ายจากต้นสังกัดใหม่ และงดจ่ายเงินประจำตำแหน่งกับต้นสังกัดเดิมตั้งแต่วันที่ระบุในคำสั่งของผู้มีอำนาจสั่งโอน

ในกรณีที่มีการจ่ายเงินประจำตำแหน่งของพนักงานส่วนตำบลทางต้นสังกัดเดิมล่วงล้ำไป ให้เบิกเงินประจำตำแหน่งทางต้นสังกัดใหม่ส่งใช้สังกัดเดิมโดยวิธีเบิกหักผลักส่ง แล้วให้ต้นสังกัดใหม่ แจ้งการเบิกหักผลักส่งให้ต้นสังกัดเดิมทราบ

1. ในกรณีตาม (3) หรือ (4) ถ้าจำเป็นต้องส่งมอบงานในหน้าที่ภายในระยะเวลาที่ผู้บังคับบัญชากำหนดตามสภาพของงานซึ่งจะต้องไม่เกินสิบห้าวัน นับแต่วันที่ระบุในคำสั่งหรือจำเป็นต้องเดินทางไปปฏิบัติหน้าที่ในตำแหน่งใหม่ ให้จ่ายเงินประจำตำแหน่งในระหว่างส่งมอบงานหรือในระหว่างเดินทางดังกล่าวในตำแหน่งใหม่
2. พนักงานส่วนตำบลซึ่งมีสิทธิได้รับเงินประจำตำแหน่งผู้ใดละทิ้งหน้าที่ราชการโดยไม่มีเหตุผลอันสมควรหรือหนีราชการ มิให้จ่ายเงินประจำตำแหน่งสำหรับวันที่ผู้นั้นละทิ้งหน้าที่ราชการหรือหนีราชการ

พนักงานส่วนตำบลซึ่งมีสิทธิได้รับเงินประจำตำแหน่งซึ่งมิได้มาปฏิบัติหน้าที่ราชการในกรณีอื่นนอกจากที่กำหนดไว้ในวรรคหนึ่ง จะจ่ายเงินประจำตำแหน่งหรือไม่หรือเท่าใด ให้เป็นไปตามที่คณะกรรมการกลางพนักงานส่วนตำบลกำหนด

1. พนักงานส่วนตำบลซึ่งมีสิทธิได้รับเงินประจำตำแหน่งผู้ใดตายในระหว่างรับราชการ ให้จ่ายเงินประจำตำแหน่งจนถึงวันที่ถึงแก่ความตาย

ข้อ 10 การจ่ายเงินประจำตำแหน่งของผู้มีสิทธิได้รับเงินประจำตำแหน่งในกรณีต่าง ๆ ให้เป็นไปตามหลักเกณฑ์ และเงื่อนไข ดังต่อไปนี้

1. ลาออก ให้จ่ายได้ถึงวันก่อนวันถึงกำหนดลาออก แต่ถ้าถึงกำหนดลาออกแล้วยังไม่ได้รับทราบคำสั่งอนุญาตให้ลาออก และข้าราชการผู้นั้นยังคงปฏิบัติหน้าที่หลักของตำแหน่งที่มีสิทธิได้รับ เงินประจำตำแหน่งต่อมา ให้จ่ายได้ถึงวันรับทราบคำสั่งหรือควรได้รับทราบคำสั่งหรือวันที่กฎหมายกำหนดให้ออก
2. ให้ออก ปลดออก หรือไล่ออก ให้จ่ายได้ถึงวันก่อนวันที่ระบุในคำสั่ง แต่ถ้ายังไม่ได้รับทราบคำสั่ง และข้าราชการผู้นั้นยังคงปฏิบัติหน้าที่หลักของตำแหน่งที่มีสิทธิได้รับเงินประจำตำแหน่ง ต่อมาให้จ่ายได้ถึงวันรับทราบคำสั่งหรือควรได้รับทราบคำสั่งหรือ
3. ในกรณีตาม (1) หรือ (2) หากจำเป็นต้องส่งมอบงานในหน้าที่ให้จ่ายต่อไปได้จนถึง วันส่งมอบงานเสร็จภายในเวลาอันไม่ชักช้าตามที่ผู้บังคับบัญชาจะกำหนดตามสภาพของงาน แต่ต้องไม่เกินสิบห้าวัน นับแต่วันที่ระบุในคำสั่งหรือวันรับทราบคำสั่งหรือควรได้รับทราบคำสั่ง แล้วแต่กรณี
4. พ้นจากราชการเพราะเกษียณอายุตามกฎหมายว่าด้วยบำเหน็จบำนาญข้าราชการ ให้จ่ายได้ถึงวันสิ้นปีงบประมาณ

ข้อ 11 พนักงานส่วนตำบลผู้ถูกสั่งพักราชการ หรือถูกสั่งให้ประจำองค์การบริหารส่วนตำบล หรือส่วนราชการอื่น มิให้จ่ายเงินประจำตำแหน่ง

/ข้อ 12 พนักงาน...

-๔-

ข้อ 12 พนักงานส่วนตำบลซึ่งมีสิทธิได้รับเงินประจำตำแหน่ง ผู้ใดลาให้มีสิทธิได้รับ เงินประจำตำแหน่งตามหลักเกณฑ์ และเงื่อนไข ดังต่อไปนี้

1. ลาป่วย ให้จ่ายเงินประจำตำแหน่งระหว่างลาสำหรับผู้นั้นได้ในปีหนึ่งไม่เกินหกสิบวันทำการ
2. ลาคลอดบุตร ให้จ่ายเงินประจำตำแหน่งระหว่างลาได้ไม่เกินเก้าสิบวัน
3. ลากิจส่วนตัว ให้จ่ายเงินประจำตำแหน่งระหว่างลาได้ในปีหนึ่งไม่เกินสี่สิบห้าวันทำการ แต่ในปีที่เริ่มรับราชการให้จ่ายเงินประจำตำแหน่งระหว่างลาได้ไม่เกินสิบห้าวันทำการ
4. ลาพักผ่อนประจำปี ให้จ่ายเงินประจำตำแหน่งระหว่างลาได้ไม่เกินระยะเวลาที่ผู้นั้น มีสิทธิลาพักผ่อนประจำปีตามที่กำหนดไว้ในมาตรฐานทั่วไปเกี่ยวกับการลาของพนักงานส่วนตำบล
5. ตั้งแต่เริ่มรับราชการ พนักงานส่วนตำบลซึ่งมีสิทธิได้รับเงินประจำตำแหน่งผู้ใดยังไม่เคยอุปสมบทในพระพุทธศาสนาหรือยังไม่เคยประกอบพิธีฮัจย์ ณ เมืองเมกกะ ประเทศซาอุดิอาระเบีย หากได้รับราชการมาแล้วไม่น้อยกว่าสิบสองเดือน และได้รับอนุญาตให้ลาอุปสมบทหรือลาไปประกอบพิธีฮัจย์ ณ เมืองเมกกะ แล้วแต่กรณี ให้จ่ายเงินประจำตำแหน่งระหว่างลาสำหรับผู้นั้นได้ไม่เกินหกสิบวัน
6. ลาไปเข้ารับการตรวจเลือกหรือเข้ารับการเตรียมพล ให้จ่ายเงินประจำตำแหน่งในระหว่างลาสำหรับผู้นั้นได้ไม่เกินหกสิบวัน แต่ถ้าพ้นระยะเวลาที่ลาดังกล่าวแล้วผู้นั้นไม่ไปรายงานตัวเพื่อเข้าปฏิบัติหน้าที่หลักของตำแหน่งที่ได้รับแต่งตั้งภายในเจ็ดวัน ให้งดจ่ายเงินประจำตำแหน่งหลังจากนั้นไว้จนถึงวันเข้าปฏิบัติหน้าที่หลัก
7. ลาไปศึกษา ฝึกอบรม ดูงาน หรือปฏิบัติการวิจัย ให้จ่ายเงินประจำตำแหน่งในระหว่างลาสำหรับผู้นั้นได้ไม่เกินหกสิบวัน
8. ลาไปปฏิบัติงานในองค์การระหว่างประเทศ มิให้จ่ายเงินประจำตำแหน่งในระหว่างลาสำหรับผู้นั้น
9. ข้าราชการซึ่งมีสิทธิได้รับเงินประจำตำแหน่งผู้ใดลาติดตามคู่สมรส มิให้จ่ายเงินประจำตำแหน่งระหว่างลาสำหรับผู้นั้น
10. ลาไปช่วยเหลือภริยาที่คลอดบุตร ให้จ่ายเงินประจำตำแหน่งระหว่างลาได้ไม่เกิน สิบห้าวันทำการ

ข้อ 13 การจ่ายเงินประจำตำแหน่งของพนักงานส่วนตำบล ให้จ่ายในวันเดียวกับการจ่ายเงินเดือนของพนักงานส่วนตำบล

ข้อ 14 การเบิกจ่ายเงินและหลักฐานการจ่ายเงินประจำตำแหน่ง ให้เป็นไปตามหลักเกณฑ์ และวิธีการตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น

ข้อ 15 พนักงานส่วนตำบลตำแหน่งวิชาชีพเฉพาะนิติการที่ได้รับการยกเว้นตามข้อ 3 (1) ที่ได้รับเงินประจำตำแหน่งอยู่ก่อนหรือวันที่ประกาศนี้มีผลใช้บังคับ ให้ได้รับเงินประจำตำแหน่งตามระดับ และอัตราที่ได้รับไปจนกว่าจะพ้นจากตำแหน่งดังกล่าว

ในกรณีตามวรรคหนึ่งหากได้รับการเลื่อนระดับที่สูงขึ้นให้ได้รับเงินประจำตำแหน่งตามระดับ และอัตราตามบัญชีอัตราเงินประจำตำแหน่งของพนักงานส่วนตำบลท้ายประกาศนี้ โดยอนุโลม

/ข้อ 16 ในกรณี...

-๕-

ข้อ 16 ในกรณีหลักเกณฑ์ เงื่อนไข และวิธีการให้ได้รับเงินประจำตำแหน่ง หรือการจ่ายเงินประจำตำแหน่งที่มิได้กำหนดไว้ในประกาศนี้ หรือที่มีการแก้ไขเพิ่มเติม แล้วแต่กรณี ให้นำหลักเกณฑ์ เงื่อนไข และวิธีการที่กำหนดสำหรับข้าราชการพลเรือน มาใช้บังคับโดยอนุโลม

ประกาศ ณ วันที่ มีนาคม พ.ศ. 256๖

พลเอก

(อนุพงษ์ เผ่าจินดา)

รัฐมนตรีว่าการกระทรวงมหาดไทย

ประธานกรรมการกลางพนักงานส่วนตำบล

ปมท. …………………………….. วันที่ ………………….

รอง ปมท............................. วันที่ ......................

เลขานุการ ก.อบต. ............. วันที่ ......................

ผอ.สน.บถ............................ วันที่ .....................

ผอ.กง.สบ............................ วันที่ ......................

หน.ฝ................................... วันที่ ......................

นทบ.................................... วันที่ ......................